**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 31**

**гр. Рила, 25.09.2019г.**

**ОТНОСНО:** Упълномощаване на двама членове на ОИК, Община Рила, предложени от различни партии и коалиции, във връзка с получаването на отпечатаните хартиени бюлетини и изборни книжа от печатницата на БНБ в изборите на 27 октомври 2019г. и транспортирането им до Областна администрация – Кюстендил.

Постъпило е писмо с изх. № 08-00-26/20.09.2019г. на Областния управител на Област Кюстендил, входирано в ОИК , Община Рила под № 15/20.09.2019г. с искане за упълномощаване на двама членове на ОИК, предложени от различни партии и коалиции, които да получат отпечатаните хартиени бюлетини и изборни книжа на територията на печатницата на БНБ и съпроводят транспортирането им до Областна администрация – Кюстендил. Към писмото е приложен примерен образец на лента за запечатване на помещението за съхранение на бюлетините. Процедурата по получаването на изборните книжа и хартиените бюлетини от печатницата на БНБ, както и тяхното съхранение и транспортиране е регламентирана в Решение № 993- МИ от 07.09.2019г. на ЦИК.

Водима от горното и на основание т.14 и т. 16 от Решение № 993- МИ от 07.09.2019г. на ЦИК и писмо вх. № 15/20.09.2019г. на Областен управител на Област Кюстендил, ОИК Община Рила

**РЕШИ:**

1. Упълномощава двама членове на ОИК, Община Рила, предложени от различни партии и коалиции във връзка с получаването на отпечатаните хартиени бюлетини и изборни книжа от печатницата на БНБ в изборите на 27 октомври 2019г. и транспортирането им до Областна администрация – Кюстендил, както следва:
	1. Васил Димитров Атанасов;
	2. Христофор Людмилов Христов
2. Определя следните правомощия на упълномощените в т. 1 членове на ОИК:
	1. Да получат отпечатаните хартиени бюлетини и изборни книжа на територията на печатницата на БНБ под контрола на Министерство на финансите;
	2. Да подпишат протокол за получаване на хартиените бюлетини и изборни книжа съвместно с представителите на Министерство на финансите;
	3. Да съпровождат транспортното средство, което превозва бюлетините и изборните книжа до Областна администрация – Кюстендил;
	4. Да участват в запечатването на определено със заповед на Областния управител на област Кюстендил помещение за съхранение на бюлетините и удостоверят с подписите си датата и часа на поставяне на лентата – подписана от всички членове на ОИК и подпечатана с печата на комисията;
	5. Да контролират транспортирането, съхранението, разпределението и предаването на бюлетините и изборните книжа на упълномощени представители на Общинска администрация, гр. Рила, да удостоверяват целостта на лентата при отварянето на запечатаното помещение и неговата неприкосновеност. Да подпишат протокол при предаване на изборните книжа и бюлетини от Областна администрация – Кюстендил на упълномощените представители на Общинска администрация, гр. Рила.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ:**

**/Елена Бозовайска/**

**СЕКРЕТАР:**

**/Добрина Божкова - Лопар/**